CELEX: 22013D0175
Language: fi
Date: 2013-10-08 00:00:00
Title: ETA:n sekakomitean päätös N:o 175/2013, annettu 8 päivänä lokakuuta 2013 , ETA-sopimuksen liitteen XXI (Tilastot) muuttamisesta

27.2.2014   
            
            
               FI
            
            
               Euroopan unionin virallinen lehti
            
            
               L 58/29
            
         ETA:N SEKAKOMITEAN PÄÄTÖS
   
   N:o 175/2013,
   annettu 8 päivänä lokakuuta 2013,
   ETA-sopimuksen liitteen XXI (Tilastot) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Maanteiden tavarakuljetusten tilastoista 18 päivänä tammikuuta 2012 annettu Euroopan parlamentin ja neuvoston asetus (EU) N:o 70/2012 (1) olisi otettava osaksi ETA-sopimusta.
            
         
               (2)
            
            
               Asetuksella (EU) N:o 70/2012 kumotaan neuvoston asetus (EY) N:o 1172/98 (2), joka on otettu osaksi ETA-sopimusta ja joka näin ollen olisi poistettava ETA-sopimuksesta.
            
         
               (3)
            
            
               Sen vuoksi olisi muutettava ETA-sopimuksen liitettä XXI,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan ETA-sopimuksen liitteessä XXI oleva 7f kohta (neuvoston asetus (EY) N:o 1172/98) seuraavasti:
   ”32012 R 0070: Euroopan parlamentin ja neuvoston asetus (EU) N:o 70/2012, annettu 18 päivänä tammikuuta 2012, maanteiden tavarakuljetusten tilastoista (EUVL L 32, 3.2.2012, s. 1).
   Tätä sopimusta sovellettaessa asetuksen säännöksiä koskevat seuraavat mukautukset:
   
               a)
            
            
               Tätä päätöstä ei sovelleta Islantiin.
            
         
               b)
            
            
               Tätä asetusta ei sovelleta Liechtensteiniin niin kauan kuin niiden Liechtensteinissa rekisteröityjen tavarakuljetukseen tarkoitettujen tieliikenteen moottoriajoneuvojen lukumäärä, jotka säännöllisesti kuljettavat maantierahtia ETA-valtioiden alueella, on enintään 400 ajoneuvoa.
               Tätä tarkoitusta varten Liechtensteinin on toimitettava Eurostatille vuosittain, viimeistään sitä vuotta seuraavan vuoden huhtikuun loppuun mennessä, jota lukumäärä koskee, niiden Liechtensteinissa rekisteröityjen tavarakuljetukseen tarkoitettujen tieliikenteen moottoriajoneuvojen lukumäärä, jotka säännöllisesti kuljettavat maantierahtia ETA-valtioiden alueella. Ilmaisulla ’säännöllisesti’ tarkoitetaan tässä yhteydessä ajoneuvoja, jotka lähtevät Sveitsin ja Liechtensteinin tulliliiton alueelta EU:n alueelle useammin kuin kaksi kertaa kuukaudessa.
               Heti kun tätä asetusta sovelletaan Liechtensteiniin, tietojenkeruumenetelmä mukautetaan maan tieliikenteen rakenteellisiin ominaisuuksiin yhteisymmärryksessä Eurostatin kanssa. Liechtenstein voi esimerkiksi toimittaa tiedot ainoastaan niistä ajoneuvoista, jotka säännöllisesti kuljettavat maantierahtia ETA-valtioiden alueella.”
            
         2 artikla
   Asetuksen (EU) N:o 70/2012 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 9 päivänä lokakuuta 2013, jos kaikki ETA-sopimuksen 103 artiklan 1 kohdan mukaiset ilmoitukset on tehty (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 8 päivänä lokakuuta 2013.
      
         
            ETA:n sekakomitean puolesta
         
         
            Puheenjohtaja
         
         Thórir IBSEN
         
      
   
   
      (1)  EUVL L 32, 3.2.2012, s. 1.
   
      (2)  EYVL L 163, 6.6.1998, s. 1.
   
      (3)  Valtiosäännön asettamista vaatimuksista ei ole ilmoitettu.